કહેવાય છે ને કે મન હોય તો માળવે જવાય આ વાકયને કાંતિભાઈએ સાર્થક કેર્યું છે, તેઓ મેટોડાના એક કારખાનામાં હેલ્પર તરીકે નોકરી કરી રહ્યા છે. સવારના 8 થી સાંજના 8:30 નોકરી કરે છે ત્યારે તેમનો ફોટા પડાવવાના શોખને કારણે કપાત પગારે પણ તેઓ બે કલાકની રજા મૂકી કાર્યક્રમમાં ફોટો પડાવવા માટે હાજરી આપે છે. આ સાથે દર મહિને આશરે 500 રૂપિયા જેવો તેમને આ બધા પાછળ ખર્ચ થાય છે. ખાસ કરીને જ્યારે મોરારીબાપૂ રાજકોટ આવે ત્યારે કાંતિભાઈ રજા પાડીને તેમને મળવા પહોંચી જાય છે.